अगर आपको जमीन से कोई वजनदार चीज उठानी है तो सिर्फ कमर को झुकाकर उठाने से आपको वजन उठाने में परेशानी होगी और इससे कमर की मांसपेशियों में खिंचाव हो सकता है। इसलिए भारी चीजों को उठाने के लिए कमर के साथ-साथ घुटनों को भी थोड़ा मोड़ लेना चाहिए। इसके अलावा अगर सामान ज्यादा भारी है तो इसे दो भागों में उठाएं यानि सीधे जमीन से कंधे की उंचाई तक उठाने के बजाय पहले इसे किसी स्टूल, मेज या कुर्सी पर रख लें और फिर उठाएं। इससे मांसपेशियों पर ज्यादा दबाव नहीं पड़ेगा।